钦定古今图书集成/明伦汇编/氏族典/第127卷 > 陈茂烈
## 钦定古今图书集成/明伦汇编/氏族典/第127卷 > 陈茂烈

按《明外史陈茂烈传》：“茂烈字时周，莆田人。年十八，作
《省克录》，谓颜之克己，曾之日省学之法也。弘治八年，
举进士，奉使广东，受业陈献章之门。献章语以主静
之学，退而作《静思录》。寻授吉安府推官，入为监察御
史，以母老终养。供母之外，不办一帷，治畦汲水，身自
操作。太守闻其劳，进二卒助之，三日遣之还。吏部以”
其贫，禄以晋江教谕，不受。母卒，茂烈亦卒。